Diari Oficial de la Generalitat Valenciana


Sumari del DOGV 3466, del 01-04-1999 (1999/2627)

ORDRE de 17 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes per al foment de l'ocupació destinades a persones amb discapacitat per a l'exercici 1999, i es modifica l'Ordre de 26 de novembre de 1998, per la qual es convoquen les dites ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2627


Data del document
:   17-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * suport econòmic
    * discapacitat
    * lluita contra l'atur

ORDRE de 17 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes per al foment de l'ocupació destinades a persones amb discapacitat per a l'exercici 1999, i es modifica l'Ordre de 26 de novembre de 1998, per la qual es convoquen les dites ajudes. [1999/X2627]
  
Amb data 4 de desembre de 1998 va ser publicada, en el Diari Oficial de la Generalitat Valenciana, l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen diverses ajudes destinades al foment de l'ocupació de persones amb discapacitat.
  
Després de la publicació de la Llei de Pressupostos de la Generalitat Valenciana per a l'exercici 1999 (DOGV de 31 de desembre de 1998), i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les mencionades ajudes i l'import global màxim que s'hi destina.
  
Així mateix, ateses les peticions formulades pels centres especials d'ocupació que no van poder presentar les sol·licituds en el termini establit en l'ordre i atesa la transcendència social que tenen les ajudes convocades per a l'accés a l'ocupació de persones afectades per qualsevol tipus de discapacitat, s'ha considerat convenient obrir un nou termini per a presentació d'instàncies adreçades a l'obtenció d'ajudes per al manteniment de llocs de treball en centres especials d'ocupació.
  
En virtut d'això i de conformitat amb el que s'ha disposat en la disposició addicional primera de l'Ordre de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article 1
  
Per a l'exercici 1999 i de conformitat amb el que s'ha establit en la Llei 11/1998, de 29 de desembre, de Pressupostos de la Generalitat per a 1999, les ajudes establides en l'Ordre de la Conselleria d'Ocupació, Indústria i Comerç de 26 de novembre de 1998, destinades al foment de l'ocupació de persones amb discapacitat, es finançaran a càrrec de la secció, el programa, les línies i els imports globals que a continuació s'indiquen:
  
Secció 11. Programa 322.10, Foment de l'Ocupació i Economia Social.
  
Capítol IV. Línia 415/000/99 (codi comptable 2.240). Import global: 203.034.962 pessetes, de les quals 51.008.943 pessetes són finançades pel Fons Social Europeu.
  
Capítol VII. Línia 703/000/99 (codi comptable 2.243). Import global 46.341.265 de pessetes.
  
Article 2
  
Per a les subvencions financeres regulades en la lletra b de l'article 10 paràgraf 2 i de l'article 25 de l'Ordre de 26 de novembre de 1998, segons el conveni de col·laboració entre la Conselleria d'Ocupació, Indústria i Comerç i les entitats financeres firmants del dit conveni, el tipus màxim dels préstecs sol·licitats queda com segueix per a l'any 1999.
  
Préstecs de tipus variable. Tipus nominal màxim: Mibor + 2 punts.
  
Préstecs de tipus fix. Tipus nominal màxim:
  
Duració préstec (des de la formalització) Tipus màxim
  
Fins a 5 anys, inclusivament 6,3%
  
Més de 5 anys fins a 8, inclusivament 6,7%
  
Més de 8 anys 7,2%
  
Article 3
  
S'obri un nou termini de deu dies hàbils per a la presentació de sol·licituds de les ajudes previstes en el capítol III de l'Ordre de 26 de novembre de 1998 Ajudes per al manteniment de llocs de treball en centres especials d'ocupació, que s'iniciarà l'endemà de la publicació de la present ordre en el Diari Oficial de la Generalitat Valenciana i romandran invariables els terminis establits en l'apartat 3 de l'article 17 de la dita ordre per als centres que no hagen iniciat encara les seues activitats.
  
València, 17 de març de 1999
  
El conseller d'Ocupació, Indústria i Comerç,